**נועה סתת** (נולדה ב-15 במאי 1977) היא רבה רפורמית, ומנכ"לית האגודה לזכויות האזרח, לפני כן היא ניהלה את המרכז הרפורמי לדת ומדינה ואת הבית הפתוח. היא פעילה חברתית ישראלית, בעיקר בתחום זכויות להט"ב וזכויות האדם.

ביוגרפיה
--------

סתת נולדה בירושלים ולמדה בבית הספר הניסויי בעיר. בשנים 1995–1997 שירתה בחיל המודיעין. אחרי השחרור עבדה כמנהלת תוכנה בחברת "פרוסייט" בירושלים. היא למדה לתואר ראשון בהיסטוריה באוניברסיטה העברית. משפחתה של סתת חילונית, אך היא מגדירה עצמה כדתיה ומשתייכת לקהילת "כל הנשמה" של התנועה ליהדות מתקדמת (היהדות הרפורמית).

סתת החלה את דרכה בבית הפתוח ב-1999 כחניכה בתוכנית הנוער והצעירים, בשנת 2001 הצטרפה לוועד המנהל של העמותה, ועמדה בראשו במשך שנתיים בשנים 2004–2006. בשנים 2006–2008 הובילה את המאבק של הבית הפתוח לקיום מצעד הגאווה ברחובות ירושלים, כפי שניתן לראות בסרט התיעודי "ירושלים גאה להציג". על מאבקה המתמשך הייתה מועמדת לתואר "אשת השנה" של זכיינית השידור קשת בשנת 2007. במהלך המאבק נחשפה סתת לאיומים רבים על חייה וחיי משפחתה, ובכלל זה אף הוטלה עליה קללת פולסא דנורא.

בספטמבר 2006 התמנתה למנכ"לית עמותת "הבית הפתוח בירושלים לגאווה ולסובלנות". בינואר 2008 הודיעה על התפטרותה מתפקידה לנוכח חילוקי דעות בינה לבין ועד העמותה, וההתפטרות נכנסה לתוקף באפריל של אותה שנה.

בשנים 2008–2010 ניהלה את עמותת "MEET" בישראל, המפעילה תוכנית חינוכית לתלמידי תיכון מצטיינים ישראלים ופלסטינים מאזור ירושלים, בשיתוף עם המכון הטכנולוגי של מסצ'וסטס (MIT).

סתת למדה בהיברו יוניון קולג' בירושלים, בית המדרש של רבני התנועה הרפורמית, וההתמחתה בבית הכנסת "כל הנשמה" שבשכונת בקעה. היא הוסמכה לרבנות על ידי היברו יוניון קולג' בירושלים בשנת 2014.

החל משנת 2012 סתת היא מנכ"לית "המרכז הרפורמי לדת ומדינה" (בעבר: המרכז לפלורליזם יהודי), הזרוע הציבורית והמשפטית של התנועה ליהדות מתקדמת בישראל. במרכז הרפורמי הובילה סתת את המאבק בגזענות, הסתה, וקיצוניות דתית - כולל המאבק לפסילת מועמדים כהניסטים מהתמודדות לכנסת, המאבק להעמדה לדין של בנצי גופשטיין, ושל העמדה של הרב שמואל אליהו לדין משמעתי.

לקראת הבחירות לכנסת העשרים ואחת ב-2019 הוצבה סתת במקום ה-83 הסמלי ברשימת מרצ לכנסת.

ב-2021 נבחרה לתפקיד מנכ"לית האגודה לזכויות האזרח

קישורים חיצוניים
----------------

* נועה סתת, ברשת החברתית פייסבוק
* נועה סתת, ברשת החברתית אקס (טוויטר)
* דני זאק, ‏גאווה רבה: נועה סתת בדרך לרבנות, באתר ‏מאקו‏, 15 באוגוסט 2012
* רואי אלמן, כבוד הרב, באתר מוסף ידיעות ירושלים, ‏25 בנובמבר 2014
* נועה סתת‏, הבית ההומופובי, באתר וואלה!‏, 12 בינואר 2015
* נועה סתת, להחזיר את המימונה למקור, באתר ynet, 10 באפריל 2015
* אתר למנויים בלבד נועה סתת, המשת"פים של ארגון להב"ה, באתר הארץ, 19 בנובמבר 2017
* אביבית מיסניקוב, ‏מבט מבפנים: להיות רפורמי בארצנו, באתר ‏מאקו‏, 23 בדצמבר 2017
* אתר למנויים בלבד נועה סתת, לעצור את ההסתה הפרועה של הרב אליהו, באתר הארץ, 22 בינואר 2018
* אתר למנויים בלבד נועה סתת, כיפת הקסם של הרב אליהו כבר לא חסינה, באתר הארץ, 23 בספטמבר 2020
* אתר למנויים בלבד נועה סתת, להניף את דגל הגאווה גם למען המאבק היהודי־ערבי, באתר הארץ, 21 בינואר 2020
* אתר למנויים בלבד נועה סתת, צעד קטן בבית המשפט, צעד גדול לגרים, באתר הארץ, 2 במרץ 2021
* נועה סתת, יהודים, רפורמיים - ציונים ישראל היום יוני 2021

הערות שוליים
------------

1. ↑  חן רוזנק‏, מי יהיו אנשי השנה 2007?, באתר וואלה!‏, 09 באוגוסט 2007
2. ↑  יניב הלפרין, נועה סתת התפטרה מהבית הפתוח, באתר GoGay, ‏17 בינואר 2008
3. ↑  אתר עמותת MEET
4. ↑  הודעה, בעמוד הפייסבוק של האגודה לזכויות האזרח, 16 באוגוסט 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011416261405171
* ISNI: 0000 0004 9788 5406
* LCCN: no2016170379
* VIAF: 86148449621515690676
* WorldCat: lccn-no2016170379

 |